**Ministru kabineta noteikumu projekta „Grozījums Ministru kabineta 2003.gada 29.aprīļa noteikumos Nr.237„Ārlietu ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Grozījums Ministru kabineta 2003.gada 29.aprīļa noteikumos Nr.237 „Ārlietu ministrijas nolikums” izstrādās, lai Ārlietu ministrijas padotībā paredzētu jaunu iestādi – Latvijas prezidentūras Eiropas Savienības Padomē sekretariātu. |
|  2. |  Pašreizējā situācija un problēmas | 2011.gada 29.novembrī Ministru kabinets (MK) apstiprināja informatīvo ziņojumu (MK 2011.gada 29.novembra sēdes protokola Nr.70 97.§) „Par Latvijas prezidentūras ES Padomē 2015.gadā sagatavošanas sekretariāta institucionālo risinājumu”, kas paredz izveidot tiešās pārvaldes iestādi „Latvijas prezidentūras Eiropas Savienības Padomē sekretariātu” (turpmāk – Sekretariāts) ārlietu ministra pakļautībā.Minētā protokola 6.1. un 6.2.punkts paredz Ārlietu ministrijai sagatavot un iesniegt izskatīšanai MK rīkojuma projektu par Sekretariāta izveidošanu un Sekretariāta nolikuma projektu.Līdz ar to nepieciešams izdarīt grozījumu Ministru kabineta 2003.gada 29.aprīļa noteikumos Nr.237 „Ārlietu ministrijas nolikums”, paredzot, ka Ārlietu ministrijas nolikums tiek papildināts ar jaunu padotības iestādi – Prezidentūras sagatavošanas sekretariāts. |
|  3. |  Saistītie politikas ietekmes novērtējumi un pētījumi | Nav attiecināms. |
|  4. |  Tiesiskā regulējuma mērķis un būtība | Projekts paredz izdarīt grozījumu Ministru kabineta 2003.gada 29.aprīļa noteikumos Nr.237„Ārlietu ministrijas nolikums”, paredzot, ka Ārlietu ministrijas nolikums tiek papildināts ar jaunu pakļautībā esošu iestādi – Prezidentūras sagatavošanas sekretariāts. Noteikumu projekts paredz, ka noteikumi stājas spēkā 2012.gada 1.februārī. |
|  5. |  Projekta izstrādē iesaistītās institūcijas | Ārlietu ministrija. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, ņemot vērā grozījuma tehnisko raksturu. |
|  7. |  Cita informācija | Nav. |

|  |
| --- |
| **Anotācijas II; III; IV; V un VI sadaļa – Ministru kabineta noteikumu projekts šīs jomas neskar.** |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ārlietu ministrija |
|  2. |  Projekta izpildes ietekme uz pārvaldes funkcijām | Ministru kabineta noteikumu projekts paredz papildināt Ārlietu ministrijas padotībā esošo iestāžu sarakstu ar Prezidentūras sagatavošanas sekretariātu. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Ministru kabineta noteikumu projekts neparedz jaunu valsts pārvaldes institūciju izveidi.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Ministru kabineta noteikumu projekts neparedz esošo valsts pārvaldes institūciju likvidāciju. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Ministru kabineta noteikumu projekts neparedz esošo valsts pārvaldes institūciju reorganizāciju. |
|  6. |  Cita informācija | Nav. |

Ārlietu ministrs E. Rinkēvičs

Vīza: valsts sekretārs A. Teikmanis

13.01.2012.

363

A.Krastiņš

67016403, andris.krastins@mfa.gov.lv